**BASES CAMPANYA**

**“ENTRE PA I BORREGUET”: Ruta de l’esmorzaret del millor pa del món**

**Preàmbul**

La Regidoria d’ocupació, desenvolupament econòmic, comerç i projectes europeus té entre els seus objectius principals el suport en l'àmbit local d'accions generadores de riquesa en sectors estratègics i que redunden en estímul de l'economia local.

En esta ocasió i a proposta de l’Associació cultural de la Falla Sant Joan presenta ”Entre Pa i Borreguet”: la Ruta de l'esmorzaret del millor pa del món, amb l’objectiu de posar en valor l’ofici dels forns tradicionals, un sector sensible als canvis de model productiu que hi ha que potenciar per la qualitat dels productes que elaboren, per l’esforç i la dedicació diària i per la vertebració del territori.

La iniciativa pretén unir el sector de l'hostaleria i el gremi de forners de la nostra ciutat, a través d’una ruta d’esmorzars on cada un dels bars el·laborarà un entrepà anomenat “Borreguet” amb el pa dels forns participants.

**1.- Objectiu**

L’objectiu de la iniciativa és posar en valor l’ofici dels forns tradicionals, un sector sensible als canvis de model productiu que hi ha que potenciar per la qualitat dels productes que elaboren, per l’esforç i la dedicació diària i per la vertebració del territori.

**2.- Participants**

Es tracta d'unir de manera aleatòria els bars i forns que participen en la ruta. El número màxim serà de 8 forns i 8 bars, amb la finalitat de siga factible completar amb èxit la ruta.

Els criteris per a seleccionar els participants vindran determinats per l'ordre d'inscripció, en tot cas tindran prioritat aquells establiments que pertanguen a l'Associació empresarial d'Alzira o al Gremi de Forners.

La comissió tècnica, integrada per un representant d’IDEA, un representant de l’Associació empresarial d’Alzira i un representant de l’Associació cultural de la Falla Sant Joan, podrà realitzar les adaptacions oportunes, per al correcte funcionament de la iniciativa.

**3.- Funcionament**

**PASSAPORT**

La iniciativa ”Entre Pa i Borreguet”: la Ruta de l'esmorzaret del millor pa del món, consistirà en completar un “Passaport” durant el mes de febrer, que haurà d’estar segellat pels bars participants, on s’acredite que el comensal ha consumit l’entrepà “Borreguet”. Una vegada completat el passaport es dipositarà en la urna habil·litada a l’efecte en el propi establiment.

**SORTEIG ESMORZARS PASSAPORTS**

Finalitzat el mes de febrer, entre tots els passaports completats, es realitzarà un sorteig de 10 esmorzars dobles que es podran consumir en el bar guanyador del “Borreguet d’Or al Millor esmorzar”, durant el mes de març. El client premiat haurà d’avisar prèviament al bar sobre el dia que farà ús del premi.

**VOTACIONS**

Els comensals hauran de votar a través d’un còdig QR per dues categories diferents:

* “Millor Esmorzar”: Este premi serà per al bar que el·labore el millor entrepà. Es vol premiar la creativitat i l’originalitat.
* “Millor Pa”: Este premi serà per al forn que el·labore el millor pa i podrà ser independent del premi anterior.

**SORTEIG ESMORZARS VOTACIONS**

Entre totes les persones que participen en les votacions anteriors es sortejaran 2 esmorzars dobles que es podran consumir en el bar guanyador del “Borreguet d’Or al Millor esmorzar”, durant el mes de març. El client premiat haurà d’avisar prèviament al bar sobre el dia que farà ús del premi.

**PREMIS**

Els premis es denominaran “Borreguet d’Or”, en homenatge al malnom dels integrants de la Falla Sant Joan, coneguts popularment com a “borregos”.

Hi haurà 2 premis:

* Borreguet d’Or al “Millor Esmorzar”: Este premi serà per al bar que el·labore el millor entrepà. Es vol premiar la creativitat i l’originalitat.
* Borreguet d’Or al “Millor Pa”: Este premi serà per al forn que el·labore el millor pa i podrà ser independent del premi anterior.

**DOTACIÓ DELS PREMIS**

Als premiats es farà entrega de l’estatueta “Borreguet d’Or” confeccionada en 3D per una empresa local, a més d’una Targeta d’Alzira dotada amb 100 €, per a consumir en el comerç local, de forma que es reinvertixen els recursos municipals i es tanca el cercle de suport a l’economia local.

La partida asignada a la iniciativa amb consignació pressupostrària suficient és la 4330 22633 Actuacions dinamitzación comercial.

**4.- Condicions per a la participació en el concurs “Entre Pa i Borreguet”**

Els locals adherits a la campanya “Entre Pa i Borreguet” hauran de complir amb les següents condicions de participació en la iniciativa:

1. Es farà un sorteig on s’assignarà de manera aleatòria un forn a un bar en el que hauran d’acordar quin pa necessita per al seu entrepà de concurs.
2. Els locals adherits oferiran un entrepà especial anomenat “Borreguet” durant tot el mes de febrer. Cada local confeccionarà el seu entrepà de concurs al seu gust i amb els ingredients que considere oportuns.
3. L'horari de l’esmorzar establit serà el que cada local considere oportú, sempre en horari de matí.
4. Els establiments adherits tindran un distintiu que els identificarà com a local participant de la ruta “Entre Pa i Borreguet”.
5. Cada establiment haurà d’informar els clients de l’entrepà, a través de les seues xarxes socials i també al mateix local, per a què el públic que els visite conega que és un local adherit a la campanya “Entre Pa i Borreguet”: Ruta de l’esmorzaret del millor pa del món”
6. El preu del esmorzar serà lliure, amb un preu màxim de 10€.
7. Els bars segellaran el passaport amb el “Segell de la ruta” que es proporcionarà l’Ajuntament d’Alzira.
8. Els bars disposaran d’una urna on es dipositaran els passaports per al sorteig dels esmorzars.
9. Fer ús dels elements publicitaris que es proporcionen per part de l’Ajuntament d’Alzira.

**5.- Beneficis promocionals dels locals participants**

Els locals adherits a “Entre Pa i Borreguet”: Ruta de l’esmorzaret del millor pa del món” tindran els beneficis següents:

1. Disposar del material promocional subministrat per l’Ajuntament d’Alzira, a través d’IDEA, com ara castells, passaports, flyers, urna, segell, peana... Este material podrà anar modificant-se, segons l’evolució i necessitats de la iniciativa.
2. Repartiment del material publicitari tant dins com fora del municipi.
3. Falques publicitàries de ràdio i bàners.
4. Visibilització en mupis.
5. Difusió en xarxes socials com Facebook i Instagram.
6. Difusió mitjançant *l’Assistent Virtual* de l’Ajuntament d’Alzira.
7. Publicitat per part de *influencers*.

**6.- Sol·licitud de participació**

La participació en la iniciativa “Entre Pa i Borreguet”: Ruta de l’esmorzaret del millor pa del món” serà gratuïta i el termini estarà obert abans que s’inicie la campanya.

Els locals interessats presentaran sol•licitud de participació, on hauran de descriure l’entrepà “Borreguet”.

La sol•licitud es presentarà a través d’un formulari d’inscripció o a través del correu de comerç comercio@alzira.es